Проект
Наредба за изменение и допълнение на Наредба № Н-14 от 27.08.2009 г. за начина на провеждане, обхвата и организацията на контролните проверки на пътя и в предприятията и за класифицирането на превозвачите и на лицата, извършващи превози за собствена сметка
(обн., ДВ, бр. 71 от 2009 г., изм. и доп., бр. 13 от 2010 г., бр. 20 от 2012 г., бр. 22 от 2016 г., бр. 34 от 2018 г., бр. 54 от 2019 г., бр. 96 от 2024 г., бр. 44 и 81 от 2025 г.)

§ 1.  В чл. 8 се правят следните изменения и допълнения:
1. Досегашният текст става ал. 1.  
2. Създават се ал. 2:
	„(2) Извършването на контролна проверка от служителите по чл. 9, ал. 1 се удостоверява чрез полагане на индивидуалния печат на служителя върху съответния контролен документ.“.	
§ 2. В чл. 14 се създават ал. 3а и 3б:
„(3а) Определянето на рисковата категория на установеното нарушение, отразено в контролния лист – приложение № 4, се извършва съгласно приложение № 4а, като се отчитат конкретните обстоятелства на нарушението. Рисковата категория на нарушението може да бъде повишена или понижена. Когато за едно превозно средство са установени няколко нарушения, за целите на определянето на рисковата категория се прилага рисковата категория на нарушението с най-висок риск. 
(3б) При констатиране на нарушение от рискова категория по Приложение № 4а се предписват необходимите корективни мерки за отстраняването му, съобразно характера и тежестта на нарушението, като за изпълнението на предписаните мерки се определя подходящ срок. Когато нарушението попада в хипотезите на чл. 106, ал. 1 или 2 от Закона за автомобилните превози, се прилага съответната принудителна административна мярка.“.
	§ 3. Приложение № 4 към чл. 14, ал. 3 се изменя така:



„Приложение № 4
към чл. 14, ал. 3

Контролен лист
(за ППС, превозващи опасни товари (ADR))

Контролен списък
	1. Място и държава на извършване на проверката:
	2. Дата:
	3. Час:

	Данни за превозното средство и товара

	4. Национално(и) обозначение(я) и регистрационен(ни) номер(а) на превозното(ите) средство(а):
	

	5. Дружество, извършващо транспортната операция/адрес на дружеството:
	

	6. Име(на) на водача(ите)/помощник-водача/номер(а) на техния(те) сертификат(и) (1) (ADR 8.2, ако е приложимо):
	

	7. Последен адрес и дата на товарене или разтоварване: (1)
	

	8. Следващ адрес на товарене или разтоварване: (1)
	

	9. Номера по ООН, опаковаща група, количество опасни товари, когато са установени нарушения: (2)
	

	10. Има ли приложимо освобождаване и ако има, кое? (3)
	☐ не   
	☐ да   
	Раздел:

	11. Контейнери
	☐ в насипно състояние   
	☐ в цистерна   
	☐ пакетирано   
	☐ MEMU   

	Документи

	
	Статус на проверката (4)
	Нарушение

	
	П
	НВ
	НП
	Рискова категория (5)
	Раздел от ADR и участници (6)

	12. Транспортни документи (например ADR 8.1.2.1 (a), 5.4.1, 5.4.2)
	☐
	☐
	☐
	
	

	13. Писмени указания (ADR 8.1.2.1 (b), 5.4.3)
	☐
	☐
	☐
	
	

	14. Сертификат за одобрение на превозно средство (ADR 8.1.2.2 (a), 9.1.3)
	☐
	☐
	☐
	
	

	15. Сертификат за обучение на водача (ADR 8.1.2.2 (b) и документ за самоличност (ADR 1.10.1.4, 8.1.2.1 (d) на водача
	☐
	☐
	☐
	
	

	Транспортна операция

	16. Материали, одобрени за превоз (ADR 1.1.2.1)
	☐
	☐
	☐
	
	

	17. Разпоредби за контейнерите (например ADR 4.1–4.7)
	☐
	☐
	☐
	
	

	18. Разпоредби за транспорта (например ADR 7.1–7.4)
	☐
	☐
	☐
	
	

	19. Забрана за смесени товари и ограничение за количествата (например ADR 7.5.2, 7.5.4, 7.5.5)
	☐
	☐
	☐
	
	

	20. Разтоварване и съхраняване (например ADR 7.5.7)
	☐
	☐
	☐
	
	

	21. Маркиране на опаковката/цистерната/материала в насипно състояние (например ADR, част 6)
	☐
	☐
	☐
	
	

	22. Маркиране и етикетиране на опаковката (например ADR 3.3–3.5, 4.1.4.1, 5.1, 5.2)
	☐
	☐
	☐
	
	

	23. Обозначения, оранжеви табели, маркировки на превозните средства/цистерните и пр. (например ADR 3.4.13, 5.3, 5.5, 7.3, 7.5.11)
	☐
	☐
	☐
	
	

	24. Изисквания за превозните средства (ADR, част 9)
	☐
	☐
	☐
	
	

	Бордово оборудване

	25. Оборудване за общи и специфични цели (например ADR 8.1.4, 8.1.5)
	☐
	☐
	☐
	
	

	Други

	26. Двустранни/многостранни споразумения (например ADR 1.5.1), национални разпоредби, одобрение от компетентен орган (например ADR 8.1.2.2 (c)):
	☐
	☐
	☐
	
	

	27. Други нарушения:
	☐
	☐
	☐
	
	

	Резултат

	28. Корективни мерки:☐ незабавни   ☐ преди края на пътуването   
☐ в помещенията   
	Вид мярка: ☐ Акт за нарушение   ☐ Предупреждение   
☐ Спиране от движение (член 5)   

	29. Забележки (7):





	30. Разпечатано/запечатано с пломба?
	Разпечатано на
	Запечатано на

	31. Служба/служител/изпълняващ длъжността, извършил проверката
	



(1) Попълва се само когато се отнася за нарушение.
(2) Попълват се и в полето „Забележки“.
(3) Освобождаване или дерогация в съответствие с Директива 2008/68/ЕО.
(4) Статус на проверката: П: проверката е извършена, НВ: не е възможно да се провери, НП: неприложимо.
(5) Рискова категория на регистрирано нарушение в съответствие с приложение II.
(6) Попълва се, ако са установени нарушения. Посочват се категориите на участниците, които може да носят отговорност, в съответствие с ADR 1.4: Ci: изпращач, C: превозвач, Ce: получател, L: товарач, P: опаковчик, F: лице, занимаващо се с пълненето на цистерните, To: оператор на цистерна, U: разтоварач. Посочването на категорията на участника в контролния списък не засяга по никакъв начин презумпцията за невиновност.
(7) Тук се попълват номерата по ООН, опаковащата група (PG), количеството превозвани опасни товари, ако са установени нарушения, нарушенията на екипажите от водачи, корективните мерки и други забележки.

§ 4. Създава се Приложение № 4а към чл. 14, ал. 3а със следния текст:
„Приложение № 4а
към чл. 14, ал. 3а

Нарушения:

За целите на настоящата наредба следният неизчерпателен списък, разделен на три рискови категории (като категория I е категорията с най-голям риск), дава насоки за това какво се определя като нарушение.
Нарушенията, които не са изброени, се класифицират в съответствие с описанията на рисковите категории.
 
1. Рискова категория I

 	Нарушения на разпоредбите на ADR, с които се създава висок риск от смърт, тежки телесни повреди или съществено замърсяване на околната среда. 
За нарушения от тази категория се считат:
1. превозът на опасни товари, чийто превоз е забранен;
2. превозът на опасни товари в забранени или неодобрени средства за съхранение, излагащ на опасност живота или околната среда до степен, налагаща вземане на решение за спиране от движение на превозното средство;
3. превозът на опасни товари без обозначение на превозното средство, излагащ на опасност живота или околната среда до степен, налагаща вземане на решение за спиране от движение на превозното средство;
4. изтичането на опасни вещества;
5. превозът със забранен вид транспорт;
6. превозът в насипно състояние в превозно средство или контейнер, чиято конструкция не позволява да бъде обслужван;
7. превозът в превозно средство, което не притежава съответното удостоверение за одобрение;
8. управлението на превозно средство, което не отговаря вече на стандартите за одобрение и представлява непосредствена опасност (в противен случай се класифицира в рискова категория II);
9. използването на неодобрени опаковки, цистерни, контейнери или превозни средства;
10. използването на опаковка, която не отговаря на приложимите инструкции за опаковане; използването на цистерни, превозни средства и контейнери, които не отговарят на приложимите изисквания;
11. неспазването на специалните разпоредби за смесено опаковане;
12. неспазването на правилата за обезопасяване и съхраняване на товарите;
13. неспазването на правилата за храни, други артикули за консумация и фуражи;
14. неспазването на правилата за натоварване на смесени товари;
15. неспазването на разпоредбите за ограничените количества, разрешени за превоз в една транспортна единица, включително допустимата степен на пълнене на цистерните или опаковките;
16. превозът на опасни товари без необходимите налични документи в превозното средство или в подходящ електронен формат, ако е разрешено;
17. превозът на опасни товари в опаковки без необходимите маркировки, етикети или други обозначения;
18. превозът на опасни товари без табели, маркировки (включително маркиране с оранжева табела) или други обозначения на превозното средство;
19. непълна или невярна информация за превозваното вещество, която позволява да се определи като нарушение от рискова категория I (например: номер по ООН, точно наименование на пратката, опаковъчна група);
20. водачът не притежава валиден сертификат за професионално обучение;
21. използването на огън или необезопасена светлина;
22. неспазването на забраната за пушене;
23. неспазването на изискването за назначаване на консултант по безопасността във всяко предприятие, когато се изисква;
24. неспазването на точка 1.10 от ADR относно разпоредбите за безопасност, когато се изисква.

2. Рискова категория II
 
 	Нарушения на разпоредбите на ADR, с които се създава риск от телесни повреди или замърсяване на околната среда. 
За нарушения от тази категория се считат:
1. управлението на транспортна единица, състояща се от повече от едно ремарке/полуремарке;
2. управлението на превозно средство, което вече не отговаря на стандартите за одобрение, но не представлява непосредствена опасност;
3. неспазването на изискването за наличие на работещи пожарогасители в превозното средство; пожарогасително оборудване, което не отговаря на съответните разпоредби;
4. липсата на оборудване, изисквано по ADR или в писмените инструкции, в превозното средство;
5. неспазването на датите за извършване на изпитванията и проверките и сроковете на годност на опаковките, междинните контейнери за насипни товари (IBC контейнери), големите опаковки, цистерните, превозните средства или контейнерите;
6. превозването на пакети с повредена опаковка, IBC контейнери, големи опаковки или повредена непочистена празна опаковка;
7. превозването на пакетирани товари в превозно средство или контейнер, чиято конструкция не позволява да бъде обслужван;
8. неправилното затваряне на резервоари/контейнери цистерни, превозни средства, контейнери или опаковки (включително празните и непочистените);
9. поставянето на грешни етикети, маркировки (включително маркиране с оранжева табела), табели или други обозначения наопаковки, цистерни, превозни средства и/или контейнери;
10. липсата на писмени инструкции в съответствие с ADR;
11. неправилното паркиране или недостатъчният надзор на превозно средство;
12. превозът на хора, които не са членове на екипажа, в транспортни единици с опасни товари;
13. неспазването на разпоредбите в точка 7.5.10 от ADR за предпазните мерки срещу електростатичен заряд по време на операции за пълнене и изпразване;
14. неспазването на разпоредбите при пристигане на места за товарене и разтоварване;
15. неспазването на разпоредбите за функцията, служебните задължения и сертификатите на консултанта по безопасността във всяко предприятие, когато се изисква;
16. неспазването на разпоредбите за минималния срок за съхраняване на документа за превоз на опасни товари и допълнителната информация и документация, посочени в ADR;
17. неспазването на разпоредбите за обучението на лицата, участващи в превоза на опасни товари;
18. неспазването на изискването за подаване на задължителни документи и/или отчети до компетентните органи.
 
 	3. Рискова категория III
 
 	Нарушения на разпоредбите на ADR, с които се създава нисък риск от телесна повреда или замърсяване на околната среда.
За нарушения от тази категория се считат:
1. неспазването на разпоредбите за размера на табелите или етикетите или размера на буквите, цифрите или символите върху табелите или етикетите;
2. липсата на информация в транспортната документация, с изключение на информацията, попадаща в рискова категория I;
3. липсата на сертификат за обучение в превозното средство, но има доказателства, че водачът го притежава;
4. неспазването на изискването всеки член на екипажа на превозното средство да носи документ за самоличност със снимка;
5. неспазването на изискването за правилно закрепване на табели, маркировки (включително маркиране с оранжева табела) или други обозначения;
6. неспазването на срока за подаване на задължителни документи и/или отчети в компетентните органи.“

ДОПЪЛНИТЕЛНА РАЗПОРЕДБА
[bookmark: _GoBack]§ 5. С тази наредба се въвеждат изискванията на Делегирана директива (ЕС) 2025/1801 на Комисията от 23 юни 2025 година за адаптиране към научно-техническия прогрес на приложение I и II към Директива (ЕС) 2022/1999 на Европейския парламент и на Съвета относно единните процедури за проверка на автомобилния превоз на опасни товари (OB, L, 2025/1801, 13.10.2025 г.).
ПРЕХОДНИ И ЗАКЛЮЧИТЕЛНИ РАЗПОРЕДБИ

§ 6. Наредбата влиза в сила 3 месеца след обнародването й в „Държавен вестник“.
§ 7. Контролните проверки, започнали до влизането в сила на тази наредба, се извършват и приключват по досегашния ред.



